**Zion Arvid Nybeck** (s. 12. toukokuuta 2002 Alvesta, Ruotsi) on ruotsalainen jääkiekkoilija, joka pelaa HockeyAllsvenskan-joukkue AIK IF:ssä. Hän on pelipaikaltaan vasen laitahyökkääjä.

Ura
---

### Seuraura

Nybeck on Alvesta SK:n kasvatti. Hän toimi kaudella 2015–2016 seuran U16-junioreiden varakapteenina. Kaudella 2016–2017 Nybeck nousi joukkueen kapteeniksi. Hän pelasi siellä kuitenkin vain kaksi ottelua. Nybeck pelasi suurimman osan kaudestaan vain 14-vuotiaana Alvestan miesten joukkueessa Ruotsin neljänneksi korkeimmalla sarjatasolla HockeyTvåanissa, jossa hän pelasi 25 runkosarjaottelua tehopistein 11+7=18. Nybeck pelasi ison osan kaudestaan myös seuran J20-junioreissa, joiden paras maalintekijä hän oli 15 osumallaan. Kaudella 2017–2018 Nybeck teki Alvestan miesten joukkueessa 25 ottelussa 31 tehopistettä. Hän voitti 11 osumallaan myös koko J18 Division 1:n nousukarsintasarjan maalipörssin ja oli nostamassa joukkuettaan sarjatasoa ylemmäs. Nybeck voitti myös tehoilla 12+7=19 koko U16 SM:n nousukarsintasarjan maalipörssin ja hän jakoi pistepörssin voiton Linus Vingrenin kanssa. Nybeck siirtyi kauden aikana HV71:n J18-junioreihin joulukuussa 2017. Hän voitti myös Smålandin joukkueessa TV-Puckenin pistepörssin tehoilla 9+12=21.

Kaudella 2018–2019 Nybeck oli HV71:n J20-junioreiden neljänneksi paras pistemies tehoilla 17+26=43. Hän pelasi osan kaudestaan vielä myös seuran J18-junioreissa, joiden sisäisen pistepörssin voiton Nybeck jakoi J18 Elitissä Samuel Lindecrantzin kanssa tehoilla 11+7=18. Hänet valittiin kauden päätteeksi J18 Allsvenskanin parhaaksi hyökkääjäksi. Kaudella 2019–2020 Nybeck voitti tehoilla 24+39=66 koko J20 SuperElitin pistepörssin. Hän debytoi kauden aikana myös HV71:n SHL-joukkueessa, jossa Nybeck pelasi 15 runkosarjaottelua tehden yhden maalin. Hän teki SHL-debyyttinsä vain 17-vuotiaana 31. lokakuuta 2019 vieraissa Linköping HC:tä vastaan. Nybeck sai ottelussa jääaikaa 3.38 minuuttia. SHL-uransa avausmaalin hän teki 5. maaliskuuta 2020 IK Oskarshamnia vastaan.

Syyskuussa 2020 Nybeck teki HV71:n kanssa kolmivuotisen SHL-sopimuksen. Carolina Hurricanes varasi hänet neljännellä kierroksella 115. pelaajana NHL:n varaustilaisuudessa 2020.

### Maajoukkueura

Nybeck pelasi alle 20-vuotiaiden MM-kilpailuissa vuonna 2021 sekä alle 18-vuotiaiden MM-kilpailuissa vuonna 2019, jolloin hän voitti maailmanmestaruuden. Nybeck pelasi myös alle 18-vuotiaiden Hlinka Gretzky Cupissa vuonna 2019, jolloin hän toimi Ruotsin varakapteenina ja voitti pronssia. Nybeck pelasi myös World U-17 Hockey Challengessa vuonna 2018, jolloin hän voitti pronssia. Yhteensä Nybeck on pelannut viisi nuorten ja 38 poikien maaottelua.

Muuta
-----

Nybeckin isoveljet Carl ja Chris ovat pelanneet myös jääkiekkoa. Heistä Chris pelasi omalla urallaan hyökkääjänä myös yhden Elitserien-ottelun HV71:ssä kaudella 2005–2006.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Alvesta SK | Ruotsi II | 25 | 11 | 7 | 18 | 12 | – | – | – | – | – |
| 2017–2018 | Alvesta SK | Ruotsi II | 25 | 15 | 16 | 31 | 6 | – | – | – | – | – |
|  | HV71 | J18 Allsv. | 2 | 1 | 0 | 1 | 0 | – | – | – | – | – |
| 2018–2019 | HV71 | J18 Elit | 11 | 11 | 7 | 18 | 6 | – | – | – | – | – | U18 | 7 | 2 | 3 | 5 | 2 |
|  | HV71 | J18 Allsv. | 3 | 6 | 0 | 6 | 0 | 4 | 1 | 1 | 2 | 0 |
|  | HV71 | SuperElit | 35 | 17 | 26 | 43 | 0 | 3 | 1 | 0 | 1 | 0 |
| 2019–2020 | HV71 | J18 Elit | 4 | 6 | 4 | 10 | 4 | – | – | – | – | – |
|  | HV71 | SuperElit | 42 | 27 | 39 | 66 | 28 | – | – | – | – | – |
|  | HV71 | SHL | 15 | 1 | 0 | 1 | 0 | – | – | – | – | – |
| 2020–2021 | HV71 | SHL | 39 | 1 | 6 | 7 | 6 | – | – | – | – | – | JMM | 5 | 0 | 1 | 1 | 0 |
|  | HV71 | J20 Nationell | 4 | 5 | 3 | 8 | 4 | – | – | – | – | – |
|  | Almtuna IS | Allsvenskan | 3 | 3 | 2 | 5 | 0 | – | – | – | – | – |
| 2021–2022 | HV71 | Allsvenskan | 22 | 3 | 8 | 11 | 2 | – | – | – | – | – |
|  | HV71 | J20 Nationell | 0 | 0 | 0 | 0 | 0 | 4 | 2 | 2 | 4 | 0 |
| 2 kautta | yhteensä | SHL | 54 | 2 | 6 | 8 | 6 | – | – | – | – | – |
| 2 kautta | yhteensä | Allsvenskan | 25 | 6 | 10 | 16 | 2 | – | – | – | – | – |

Lähteet
-------

* Zion Nybeck The Internet Hockey Databasessa (englanniksi)
* Zion Nybeck Eurohockey-sivustolla (englanniksi)
* Zion Nybeck *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Zion Nybeck *Elite Prospects*. Everysport Media Group AB.  (englanniksi)
2. ↑  Elite Prospects - Alvesta SK J20 *eliteprospects.com*. Everysport Media Group. Viitattu 15.12.2020. (englanniksi)
3. ↑  Elite Prospects - J18 Div.2 Stats 2017-2018 *eliteprospects.com*. Everysport Media Group. Viitattu 15.12.2020. (englanniksi)
4. ↑  Elite Prospects - U16 Div.1 Stats 2017-2018 *eliteprospects.com*. Everysport Media Group. Viitattu 15.12.2020. (englanniksi)
5. ↑  Bergman, Jonatan: Poängkung i Alvesta som 14-åring – nu ska Zion till HV71 *sverigesradio.se*.  1.12.2017. Sveriges Radio AB. Viitattu 15.12.2020. (ruotsiksi)
6. ↑  Elite Prospects - HV71 J20 *eliteprospects.com*. Everysport Media Group. Viitattu 15.12.2020. (englanniksi)
7. ↑  Elite Prospects - HV71 J18 *eliteprospects.com*. Everysport Media Group. Viitattu 15.12.2020. (englanniksi)
8. ↑  Elite Prospects - J20 SuperElit Stats 2019-2020 *eliteprospects.com*. Everysport Media Group. Viitattu 15.12.2020. (englanniksi)
9. ↑  Zion Nybeck *SHL.se*. SHL AB. Viitattu 15.12.2020. (ruotsiksi)
10. ↑  Freijd, Johan: HV71 förlänger med Nybeck och Andrae *hv71.se*.  25.9.2020. HV71 Elitishockey AB. Viitattu 15.12.2020. (ruotsiksi)
11. ↑  Carl Nybeck *Elite Prospects*. Everysport Media Group AB.  (englanniksi)
12. ↑  Chris Nybeck *Elite Prospects*. Everysport Media Group AB.  (englanniksi)